Fimm þingmenn Framsóknarflokksins hafa lagt fram þingsályktunartillögu þar sem lagt er til að ríkisstjórnin hrindi í framkvæmd aðgerðaáætlun til styrkingar á lagaumgjörð og reglum um nýtingu auðlinda á landi . Þar á meðal vilja þingmennirnir að jarðakaup verði gerð leyfisskyld hér á landi og að lögfestar verði reglur um að skilgreind tengsl við Ísland séu forsenda fyrir eignarhaldi á jörðum og að takmarkaðar verði fjöldi jarðeigna í eigu sama aðila . Tillagan er á dagskrá Alþingis í dag , 19. september . Breiður pólitískur vilji til að takmarka jarðakaup Sigurður Ingi Jóhannsson , samgöngu - og sveitastjórnarráðherra og formaður Framsóknarflokksins , sagði í júlí síðastliðnum að hann vonast til þess að frumvarp um jarðakaup útlendinga hér á landi yrði tilbúið snemma í haust . Hann sagði að þróun í jarðakaupum útlendinga hér á landi á síðustu árum væri alveg óviðunandi og það væri hans skoðun að ganga eins langt og hægt er í nýju frumvarpi . Katrín Jakobsdóttir , forsætisráðherra , hefur jafnframt sagt að það sé breiður pólitískur vilji til að takmarka jarðakaup auðmanna hér á landi . Að hennar mati er það skýrt að ekki eigi að líta á land eins og hverja aðra vöru eða þjónustu . Auglýsing Takmörkun á jarðakaupum eitt af forgangsmálum Framsóknar Í fréttatilkynningu frá þingflokki Framsóknar segir að eitt af forgangsmálum þingflokksins á þessu þingi sé fyrrnefnd þingsályktunartillaga um aðgerðaáætlun í jarðamálum . Líneik Anna Sævarsdóttir er fyrsti flutningsmaður tillögunnar og meðflutningsmenn eru Halla Signý Kristjánsdóttir , Silja Dögg Gunnarsdóttir , Willum Þór Þórsson og Þórarinn Ingi Pétursson . Í ályktuninni er lagt til að ríkisstjórnin hrindi í framkvæmd aðgerðaráætlun í sjö liðum , til að styrkja lagaumgjörð og reglur um ráðstöfun og nýtingu auðlinda á landi . „ Markmiðið er að tryggja eignarhald landsmanna á jörðum á Íslandi og skapa þannig tækifæri til heilsársbúsetu í dreifbýli og fjölbreyttrar sjálfbærrar landnýtingar og matvælaframleiðslu í landinu . Tillagan fellur vel að markmiði ríkisstjórnarinnar um að setja skilyrði um kaup á landi , “ segir í fréttatilkynningunni . Sami aðili geti ekki átt meira en eina jörð án reglulegrar búsetu Í greinargerð tillögunnar segir að gildandi lagaumhverfi um jarðakaup leiði af sér að rúmlega 500 milljón manns geti keypt land og aðrar fasteignir hér á landi með sömu skilyrðum og íslenskir ríkisborgarar . Flutningsmenn tillögunnar telja því brýnt að settar verði reglur um að skilgreind tengsl við Ísland séu forsenda fyrir eignarhaldi á jörðum hér á landi enda hafi ásókn fólks sem ekki er búsett á Íslandi eftir eignarhaldi á jörðum aukist á síðustu árum . Þá séu dæmi um að sami aðili eigi fjölda jarða og fyrirsvar jarða sé óþekkt og óljóst . Því telja þingmenn framsóknarflokksins rétt að jarðakaup verði gerð leyfisskyld með að fyrir augum að trygga byggð í dreifbýli og halda jörðum . Auk þess telja þingmenn Framsóknarflokksins að gerð ætti að vera krafa um að kaupandi lands búi á Íslandi , hafi búið þar í að minnsta kosti fimm ár eða hafi starfsemi í landinu . Þá þurfi tilgangur jarðakaupanna einnig að vera skýr , til dæmis vegna landbúnaðar , menningarverðmæta og náttúruverndar . Jafnframt telja þingmennirnir að meginreglan ætti að vera að sú að sami aðili geti ekki átt meira en eina jörð án reglulegrar búsetu . Aftur á móti geti aðili sem stundar landbúnað átt fleiri jarðir til þess að standa undir búrekstri eða annarri landfrekri starfsemi sem hann stundar á aðliggjandi jörðum eða nágrannajörðum . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .